钦定古今图书集成/明伦汇编/氏族典/第287卷 > 黄起龙
## 钦定古今图书集成/明伦汇编/氏族典/第287卷 > 黄起龙

按《莆田县志》：“起龙，字应兴，万历戊戌进士。授行人，三
奉使，历拜南吏科给事中。时东宫久罢讲筵，福藩封
不就国，廷臣莫敢言。起龙甫受事，即上《储教关系匪
轻》《储教分封犹缓》等疏，中外韪之。请复建文年号，追
谥靖难仗节诸臣。又上《君德国典》、经济灾异、修省弭
邪诸疏。起龙居垣，遇事直陈，犯人主之深忌，决众人”
之必争。有《留垣奏议》四卷。